als_Latn dik_Latn sag_Latn
Shërbimi i njohur i mesazheve, Snapchat, i themeluar nga Evan Spiegel, ka refuzuar një ofertë të fuqishme financiare nga rrjeti social Facebook, vlera e së cilës ka arritur në 3 miliardë dollarë, sipas gazetës Wall Street Journal. Në qoftë se Snapchat do të kishte pranuar, ajo do të kishte qenë blerja më e madhe e Facebook.
Duke cituar burime të afërta me këtë çështje, Wall Street Journal ka raportuar se Snapchat ishte duke u ndjekur edhe nga kompani të tjera, duke përfshirë edhe kompaninë kineze Tencent. Snapchat ka dyfishuar përdoruesit e saj kohët e fundit. Sipas firmës, më shumë se 350 milionë imazhe, ose “snaps” janë dërguar çdo ditë nga pajisjet celulare.
Pasi mesazhet të merren nga përdoruesit, ato fshihen automatikisht pas disa sekondave. Krijuar në vitin 2011, Snapchat ka grumbulluar më shumë se 60 milionë dollarë nga investitorët qershorin e kaluar, duke e vlerësuar kompaninë në më shumë se 800 milionë dollarë.
(Herë të lexuara: 633)
als_Latn als_Latn als_Latn als_Latn